Lisa 1 


Eesti Iseseisvuspartei poliitiline doktriin: 
"EESTI ISESEISVUS JA MAJANDUS - EESTI KUI 
UUSAUTARKILINE GEOPOLIITILINE RUUM" 


IT OLUKORD 


8 1. Iseseisva riigina on Eesti erandlikult suure (esialgu latentse) 
kaaluga geopoliitiline subjekt oma geograafilise asendi tõttu. Seepärast 
Eesti välispoliitika, majanduse ja julgeoleku sihiteadlik juhtimine pole 
võimalik tundmata põhjalikult geopoliitikat kui suurriikide salapoliitika 
"veepealset" osa, kui teadust ja analüüsimeetodil. Samas, seda tundes, 
on põhimõtteliselt lihtne viia Eesti riik oma loomuliku rolli täitmisele: 
n.Ö maailmariigina' vahendama kontinente, geopoliitilisi ruume (Ruum, 
georuum) vaheruumi geopoliitilises staatuses. 

8 2. Peale külma sõja lõppu algasid globaaltasandil kiired nihked, mis 
said alguse kolmest arengust: Nõukogude Liidu majanduskasvu 
pidurdumine ja seeläbi tasakaalu purunemine USA - kasuks, 
islamifundamentalismi tugevnemine ning Hiina ülikiire majanduskasvu 
algus. USA ja tema liitlased ei hinnanud enam ohuallikaks mitte 
Nõukogude Liitu, vaid kiiresti tugevnevat Hiinat ja islamit. 

Lääs otsustas vastukaaluks liita endaga kogu Nõukogude Liidu ja 
selle perifeeria, misjärel oleks tekkinud neljast geopoliitilisest ruumist 
koosnev maailm: Ameerika Ühendriigid, Euraasia, Hiina, islamimaailm. 
Alustati Euroopa Ühenduse muundamist Euroopa riigiks ning 
Nõukogude Liidu tükeldamist plaaniga see hiljem liita Euroopa riigiga 
perifeeria staatuses. Perestroika oli tegelikult Venemaa georuumi 
lagundamine/ reorganiseerimine suurriikide (USA, Venemaa, Saksamaa) 


omavaheliste kokkulepete alusel. 
Kuid läks teisiti. Venemaa hüppas perestroika vankrilt maha, 


Euraasia Ruumi ei tekkinud ning käesoleval ajal on maailm viie- 
pooluseline - viie georuumi poolt moodustatud jõuväli erinevas staatuses 
vaheruumidega nende vahel. 

8 3. Milline tee oleks õige Eesti jaoks, kas säilitada iseseisvus või minna 
ELiidu võimu alla? Milline on üldse tsivilisatsiooni loomulik areng 
lähitulevikus, kas rahvuste ja rahvusriikide kadumine või alalhoidmine? 


1 Sõna maailmariik tähistab siin mõtet, et stabiilses ja geopoliitiliselt 
tasakaalustunud olukorras on vaheruumil õige poliitika korral nii võimalus 
kui kohustus lävida suurriikidega kui võrdne võrdsega ning sedakaudu 
mõjutada maailma arenguid rahvusvahelisel tasandil, st et on võimalus olla 
riigiks maailmapoliitikas. 


Eesti Iseseisvuspartei (EIP) on veendunud, et õige tsivilisatsiooni para- 
digma järgmistel aastakümnetel on selline: võrdõiguslikud riigid 
ühendava eesmärgi all (=konföderatiivne harmoonia); ning vale 
paradigma on selline: rahvuseta maailmakodanikud üksikute kõige 
võrdsemate juhtimise all (=unitaarne maailmariik). 

Eesti Iseseisvuspartei hinnangul on Euroopa Liiduga liitmise 
puhul tegemist klassikalise georuumi laiendamisega, NSVL punane 
kommunism on asendunud EL ekspansionismiga rahvusriikide arvel - 
ning ei pea õigeks sellega kaasa minna. 


II UUSKOLONISATSIOON 


8 4. 1970. aastal purunes Bretton Woods'i kokkulepe, mille järgi riikide 
valuutad olid seotud kulla hinnaga ja algas järk-järguline üleminek 
kapitali vabale liikumisele riikide vahel. Samal ajal algas juhtivate 
Lääne riikide majanduspoliitikas üleminek vanalt 
konkurentsistraleegialt -(nišikeskne, kulude - minimiseerimispõhine 
strateegia) uuele konkurentsi-strateegiale. Viimase olemuseks on kulude 
maksimeerimine turgude vallutamiseks nendega kohanemise asemel, 
tööliste - kollektiivse / võimu vähendamine (eelkõige tootmise 
siirdamisega mujale), sünergeetilise efekti taotlemine liitumiste ja 
neelamiste - läbi, = majanduskonkurentsis  hammas-hamba - vastu 
käitumismalli rakendamine, kus võitja võtab kõik (võit-võit asemel 
kaotus-võit). Tagajärjena tekkis maailm, kus nõrgemad riigid on uus- 
koloniseeritud tugevamate riikide poolt. 

8 5. Lääne suurriikide uuskoloniseerimispoliitika (-ressursside ja 
turgude, ka odava tööjõuturu, ent eelkõige odava kuid kvalifitseeritud 
tööjõuturu vallutamine majanduslike ja poliitiliste vahenditega) 
rakendati IMF ja WTO vahendusel. Eeltoodu tõi enesega kaasa nn 
globaliseerumise -kaupade, kapitali ja allhangete kasvaval määral vaba 
liikumise. Globali-seerumine on oma olemuselt maailma võimu- ja 
rahaeliidi äriprojekt katse privatiseerida kasum ja ühiskonnastada 
kahjum, st et globalisee-rumist pole tegelikult olemas, vaid on olemas 
globaliseerjmine. Viimase haare ei puuduta muid olulisi aspekte, 
rahvaste vabadusvõitlus ja rahvusriikide arv maailmas pidevalt kasvab. 


IIT EUROOPA LIIT 


8 6. Euroopa Liidu leping ja Amsterdami leping muutsid Euroopa Liidu 
sui generis moodustiseks, mis dünaamiliselt, nendesse lepingutesse üld- 
sätetena kirjutatud üldiste eesmärkide ja Euroopa Kohtu ülimuslikkuse 
kaudu on saavutanud kompetentsi kompetentsi ("suveräänsus laiendada 
Euroopa õiguse ülimuslikkuse haaret liikmesriikide kõrgeima seadus- 
andluse üle) ja muundub põhimõtteliselt pidurdamatult riikide liidust 


liitriigiks” Peale seda kui Nizza liiduleping on kõikide liikmesriikide 
poolt ratifitseeritud, saab Euroopa Liidust tavaline liitriik oma konsti- 
tutsiooniga. Samas on alanud Euroopa Liidu ühiste sõjajõudude loomine 
(neid desorienteerivalt kriisivägedeks nimetades), politseiriigi loomine 
(Europolile on antud volitusi, mis lähevad vastuollu inimõiguste kaitse 
konventsiooniga). 

8 7. Ühisraha ja nelja EL põhivabaduse (kapitali, teenuste ja tööjõu vaba 
liikumine, elukoha vaba valiku õigus) kaudu muundub Euroopa Liit 
suurettevõtete-keskseks. ameerikalikuks, majandusagressiivseks subjek- 
tiks. Lissaboni tippkohtumisel 2000. aastal võeti vastu otsus saada maa- 
ilma kõige konkurentsivõimelisemaks majanduseks 10 aasta jooksul. 
Majandusliku ründevõime tugevdamiseks ongi otsustatud läbi viia 
idalaie-nemine, esmase eesmärgiga saada juurde ressursse, turgu, 
territooriumi ning odavat kuid kvalifitseeritud tööjõudu” 

8 8. Seejuures on EL seadusandlus loodud nii, et "nael"' Suure Peetri 
märsi jaoks on löödud vaid temale sobivale kõrgusele, st et ida- 
laienemisest võidavad senised liikmesriigid, esmajoones nende riikide 
suurkapital. Väikese Peetri (Eesti ja teised üleminekuriigid) ülemängiv 
"kavalus", minna Euroopa Liitu selleks, et kätte saada Suure Peetri 
märss, on mõtlevale inimesele piinlikust tekitav. Suur Peeter pidas 
vajalikuks teha isegi asjakohane märkus: "Kui eesmärgiks on saada 
rohkem raha, siis on mõttekam juba seista väljaspool ELi" (Romano 
Prodi Pärnus, suvel 2001). 

IV JULGEOLEK 

8 9. Miks rebased räägivad alati ainult sellest, kui ilus lauluhääl on 
varesel ja ei räägi sõnakestki juustutükist varese noka vahel? Miks 
hommikust õhtuni ja seinast seina püütakse selgeks teha, et Eesti on 
vaene, väike, vähetähtis, jne. Loomulikult sellepärast, et keegi on väga 
huvitatud hoidmaks rahvast teadmatuses, et Eestimaa on erandlikult 
rikas maa, iseäranis per capita arvestuses. Lisaks Euroopa kontekstis 
pretsedenditule loodusrikkustele (mets, põld, järved, meri, rannajoon, 
elaniku kohta väga suur territoorium, jne) on Eestis ka võimsad 


maapõuerikkused. Eesti Iseseisvuspartei peab oma missiooniks 
teadvustada ühiskonnale, et Eesti fosforiidivarud on suurimad Euroopas, 
diktüoneemavarud on praktiliselt ammendamatud (60 miljardit tonni), et 
Jõhvi maardlas on üle 0,5 miljardi tonni 31,5%-lise keskmise 
sisaldusega rauamaaki, Maardu maardlas 258 


*ka EIP pressiavaldus "Eesti Iseseisvuspartei avaldus suveräänsuse küsimuses" 08 
august 2001, ning-Ei? Jaa? Euroväitluse alused" Tallinn 2001, Ik 98. 

3 Seejuures arvukate karmide lisatingimustega on tagatud see, et tööjõuturg ei avane 
idalaienemis-riikide lihtööjõule. Soomes valitsuse tellimusel läbiviidud analüüsis prog- 
noositakse, et idalaienemise kaudu tuleks Soome üksnes 5000 töötajat aastas (andmed 
STT, 28 06.01), mis tähendab, et Eestist pääseks sinna tööle vaid ca 100 inimest aastas. 


miljonit kuupmeetrit kõrgekvaliteedilist musta graniiti“ Juba on meie 
turbavarud sattunud väliskapitali räige rünnaku alla, pealetung meie 
suurimale rikkusele - puhtale põhjaveele - alles algab. Jne. 

Planeedi lähitulevikuga seonduvalt on analüütikud üksmeeles 
vähemalt selles, et 21. sajand saab olema kompromissitu võitlus ressurs- 
side pärast, ja et hästi läheb nendel, kellel on ressursse. Euroopa Liit, 
mis on end ressurssidest pedantselt puhtaks teinud, naudib enesekindlalt 
juba seda momenti ette, millal "varesed" oma juustutükid kukkuda 
lasevad. Ühe "'varese" nimi on Eesti' 

8 10. Lisaks omab Eesti pretsedenditut geopoliitilist ressurssi kui kahte 
kontinenti ia Ruumi siduv territoorium. See asjaolu loob Eestile ainu- 
laadsed võimalused, kuid samas esitab ka kategoorilise nõude - teada ja 
järgida stabiilsustingimust kahe Ruumi vahel. Ja nimelt: olukord kahe 
Ruumi kokkupuutepunktis saab olla ainult siis stabiilne, kui nende 


vahele jääb eraldav territoorium, mis on iseseisev, neutraalne kummagi 
suhtes ja seda kaitseb/kontrollib kolmas, eemalasuv. tugevam 
geopoliitiline ruum. Seaduspära toimivus ilmnes klassikalisel kujul 
1920ndal aastal kui Saksamaa ja Venemaa olid samas "kaalus", ning 
Eestit kontrollis eemal-asuv tugevam Ruum - Inglismaa, Ainult nende 
tingimuste kokkulangevus võimaldas Eestil iseseisvuda. Analoogiline on 
olukord ka praegu: nii Venemaa kui EL on -georuumidena 
väljakujunemata ning tugevnev USA mõju (NATO; mis aga siiski ei 
kujuta endast imperatiivi midagi Eestis USAle maha müüa või NATO 
täisliikmeks astuda) võimaldab Eestile iseseisvuse ohutu edasikestmise. 
811. Eesti Iseseisvuspartei on alati olnud Eesti NATOga liitumise poolt, 
kuid 11. sept. sündmused on komplitseerinud olukorda: USAs alanud 
järsk relvastumiseskalatsioon (relvastuskulud tõsteti 3,9%-It SKPst üle 
5%-i), soovimatus alluda oma välis- ja militaartegevuses ÜROle, USA- 
islami globaalkonflikt, jne. Liitumine NATOga ei kujuneks esimeses 
lähenduses julgeolekualaseks kaitseks, vaid tähendaks de facto Eesti 
tõmbamist sõjategevusse tsivilisatsioonide vahel, kohest sekkumist sõja- 
tegevusse. Õige otsuse leidmise keerukust arvestades peab EIP ots- 
tarbekaks, et liitumine NATOga toimuks referendumi kaudu. Juhul kui 
kõrgeim võimukandja, rahvas, teeb ebaõnnestunud otsuse, siis jääb ka 
vastutus tema kanda. Kuid sõltumatult NATO liikmelisusest peab Eesti 
jääma iseseisvaks riigiks ja saama uusautarkiliseks” geopoliitiliseks 


ruumiks. 


* Vt näiteks "Eesti maapõuerikkusi" Rein Raudsepp, jt, Eesti Geoloogiakeskus, 
1993.a. 

5 Võõrsõnade leksikon: 'autarkia', kr autarkeia, enesega rahuldumine, riikide või 
riikide rühma majanduspoliitika, mis on suunatud rahvusliku majanduse sisseveost 


8 12. Uusautarkia. Kaasajal ei toimu riikide alistamine üldjuhul sõjalise 
jõu abil, vaid majandusliku ja poliitilise agressiooni kaudu. Vaheruumi 
staatuses olev riik saab olla uusautarkiline siis, kui toimub kõikide tema 
ressursside, kaasaarvatud geopoliitilise ressursi õige haldamine (Eesti 
ressursside õige haldamise kohta vt 8 18, 20-22). See tagab riigile 
globaliseeruva majanduse tingimustes julgeoleku ja majandusarengu; 
kusjuures geopoliitilise ressursi määrab mitte sidemete puudumine teiste 
ruumidega, vaid vabadus sidemete valikul, mis võimaldab rakendada 
geopoliitilise tasakaalustatuse printsiipi. 


8 13. Seega on Eesti julgeoleku tingimused: 
* Eesti peab jääma iseseisvaks riigiks 
* Eesti peab täitma oma geopoliitilis-imperatiivset kohustust/missiooni: 
vahendama Ruume ja kontinente tasakaalustatult, lävides võrdselt 
väärikalt kõikidega, sealjuures vastastikuse kasulikkuse alusel, st et 
Eesti peab saama n.ö maailmariigiks, (nii nagu aatomireaktor vajab 
jahutus-vardaid, nii vajab maailm stabiilseid vaheruume maailmariike) 
kaasarääkijaks poliitikas. 
* Eesti välispoliitika tähtsaimaks aluseks tuleb võtta geopoliitika 
* tuleb rakendada rahvusliku majandussektori (=residentide majandus- 
tegevus) kiirareng ja prioriteet mitteresidentide majandustegevuse ees. 
Meie — välispoliitiline/geopoliitiline = strateegia on õige — ja 
õnnestunud, kui Eesti sõjaline julgeolek pannakse paika kolmepoolsetel 
läbirääkimistel Eesti-USA-Venemna globaalpoliitilise küsimusena. 8 
14. Kui aga Eesti ei suvatse jääda iseseisvaks, siis tuleb arvestada, et 
astumine ELi asetab mitte-eesti elanikkonna väljapääsmatusse olukorda 
seoses sellega, et vene keelt kõnelevad isikud Eestis on huvitatud 
ühinemisest ELga sellepärast, et nende arvates paraneks nii nende 
majanduslik olukord? Et aga keskmise eestimaalase jaoks liitumine 
tähendab majanduslikku kollapsit”, siis saaks mitte-eestlaste lojaalsus 
kiiresti 


sõltumatuks muutmisele." Sõna tuli rahvusvahelisse keelepruuki enne Esimest maailmasõda. 
Tänapäeval on autarkia endiselt ülimalt aktuaalne, võib öelda, et muutub üha rohkem eluliselt 
oluliseks, kuid selle praktiline sisu on laienenud ega hõlma üksnes sõltumatust sisseveost. 

8 2001.a. jaanuaris avalikustatud arvamusküsitluse alusel vaid 28% mitte-eestlastest pidas 
oma majanduslikku olukorda paremaks kui viis aastat tagasi ja ometi 62% nendest kiitis 
küsitluses valitsuse majanduspoliitika heaks. Miks? Mõistagi sellepärast, et loodavad 
valitsuse EL-liitumispoliitika läbi kiiresti jõukaks saada. 

* Liitumisel ühise majandusruumiga kaotab mittekonkurentsivõimelise riigi ettevõtlus, 
eelkõige väike- ja keskmine ettevõtlus paratamatult tugevama riigi omale. Selline olukord on 
maailmas korduvalt esinenud. Näiteks Mehhiko liitumise järel NAFTAga tõusis tööpuudus 
juba aasta pärast üle 50%-i; Türgi ühines vabakaubanduslepingu kaudu Euroopa Liiduga 
1996. aastal, 2001 aasta alguseks oli pankrotistunud üle 30%-i väikeettevõtlusest ning 
rahvas tuli tänavale. Sellist asjade käiku on EL poolt arvestatud 


otsa. Seega "Suur Peeter" Pärnus eksis, kui ta ütles, et: "EL on midagi 
muud, EL on ühine tulevik." Euroopa Liidul ja Eestil ei saa enam olla 
ühist tulevikku ühinemise tulemuseks oleksid lähitulevikus rahutused 
mitte-eestlaste lojaalsuse kadumise läbi. 

Eesti julgeolekulahend kolmepoolsete läbirääkimiste alusel ning 

iseseisvus lahendaks põhilised sõlmküsimused ja avaks võimaluse 
rahvusküsimuse lahenduse segavarianclile: eesti poolel integreerida 
need, kes seda soovivad, ja vene poolel repatrieerida need, kes ei soovi 
integreeruda. Tööjõu nappus ja sündivuse järsk langus sunnib Venemaad 
lähitulevikus käivitama mahuka repatrieerimisprogrammi, mis aga 
laieneb Eestile vaid siis, kui rahvusküsimus lahendatakse vastastikku 
vastuvõetavatel alustel. Sedakaudu avaneks ka võimalus majandussuhete 
normaliseerimiseks Venemaa ja Eesti vahel. 
8 15. Eesti rahvusliku majandussektori” taandarengu kiire lõpetamine on 
obligatoorne, sest enamuse inimeste majandusliku olukorra pidev halve- 
nemine viib mingil lähihetkel lojaalsuse katkemiseni ka seda teed pidi. 
Seda ühest küljest, teisest küljest ei saa riik, mille majandus on allutatud 
väliskapitali poolt, olla geopoliitiline vahendaja, tegija 
maailmapoliitikas. 


V MAJANDUS 


8 16. Eesti on filigraanselt tüüpiline majandus- ia välispoliitiliselt uus- 
koloniseeritud riik? Eestil puudub oma majanduspoliitika, sest praegune 


valitsuse majanduspoliitika on de facto IMFi ja Euroopa Liidu majandus- 
poliitika Eestis, ning Eesti välispoliitika on aga USA ja Euroopa Liidu 
poliitika Eestis. On vältimatult vajalik luua oma arengustrateegia, anda 
riigile tagasi tema roll kui ainuvõimalik garant riigi arengu ja rahva 
sotsiaalse kindlustatuse tagamisel. 

8 17. Käesolevaks ajaks on maailm majandusstrateegiliselt grupeerunud 
neljapolaarseks: 

1. uusiiberalistlik kapitalism (Lääne arenenud tööstusriigid); 


ja liituvalt riigilt nõutakse kohustuslikult konkurenisnõimehsust (nn Kopenhaageni 2. kriteerium). Aga 
Eesti rahvuslik majandus pole ei konkurentsivõimeline ega isegi jätkusuutlik. 

8 NB! Sisemajanduse koguprodukt (SKP) ei väljenda rahvusliku majandussektori lisandväärtuse 
suurust, sest sisaldab eneses ka mitteresidentide kasumit (netotulu). Kui viimane maha lällutada 
jääb alles rahvuslik koguprodukt (RKP), mis Eesti puhul on ca 15-20% võrra madalam 
sisemajanduse koguproduktist (SKPst). 

? Uuskoloniseeritud riigile on iseloomulik, et riigis toretsevad kaubandusettevõtted, kus aga 
müüakse valdavalt importkaupa, rahvuslik tootmine kiratseb, üldine ostujõud on madal, keskklass 
aheneb ning varanduslik ebavõrdsus kasvab kiirenevalt, korruptsioon aga veelgi kiiremini. Seega 
eesti vaimuinimesed eksisid kui nad oma avalikus pöördumises väitsid, et Eestis valitseb sügav 
kriis. See ei ole nii. Uuskoloniseerituse staatus on Eestis välja kujunenud, ning avalikus 
pöördumises esiletoodud ilmingud on sellele staatusele iseloomulikud... 


2. Kagu-Aasia rahvuslik protektsionism (Hiina, Jaapan, L-Korea, Malai- 
sia, Taivan, jne); 

3. IMFi käsundusstrateegia: kõik privatiseerida, majandus 
liberaliseerida, hoida eelarve tasakaalus, viia riigi roll miinimumini 
(valitsusalaks uuskoloniseeritud riigid): 

4. survivalism (eelkõige kolmanda maailma nõrgad riigid, mis võitlevad 
ellujäämise eest, kus majanduspoliitikat on raske üles leida või kuhugi 
lahterdada). 

Eesti asub kolmandas sektoris. 

8 18. Majandusliku ja poliitilise uuskolonisatsiooni lõpetamiseks Eestis 
tuleb riik viia kolmandast sektorist teise, mis tähendab vältimatult 
järgmisi kvalitatiivsed meetmeid: 


* võttatagasi liitumistaotlus Euroopa Liiduga; 
* lõpetada koheselt IMFi nn soovituste täitmine ning üle minna rahvus- 
liku majandussektori kesksele majanduspoliitikale; 
* viia Eesti Panga seadus täpsesse vastavusse kaasaegse eduka iseseisva 
riigi keskpanga seadusega, muuta Eesti Pank ka tegelikkuses Eesti riigi 
ja rahva huve teenivaks riigi keskpangaks'; 
* taastada/luua kogu - klassikaline - pangandusspekter, = rahvuslik 
pangandus (sealjuures . esmajoones - ühistegelik pangandus — ja 
hüpoteegipank), erinevate georuumide kapitali esindav 
kommertspangandus, riiklik kommertspank, jne ° 

Kuni kõik ülaltoodud tingimused pole üheaegselt täidetud, ei ole 
kohaliku elanikkonna rõhuva enamuse (ca 80% elanikkonnast) elatus- 
taseme tõus võimalik põhimõtteliselt. 
8 19. Praeguse olukorra jätkumine viib pöördumatute tagajärgedeni: 
ELga liitmine, rahvusliku majandussektori lõplik hukkumine, jne, mille 
vältimatuks loogiliseks lõpuks eesti rahvale oleks oma kodumaa 
kaotamine, n.ö aborigeniseerumine uuskoloniseerimisprotsess läheks 


oma loomuliku lõpuni, toimuks eesti rahva käest territooriumi 
ülevõtmine. ELiitu astudes muutuks kogu meie rahvuslik rikkus 


kättesaadavaks EL kodanikele, ning kõik, mis ülesostmist väärt, 
ostetaksegi ära. Ennekõike 


18 Eesti uuskoloniseerimisc legaliseerisid need Riigikogu liikmed, kes võtsid vastu Eesti Panga 
seaduse, mis tõstis EP riigiks Eesti riigi kohale - täielikult väljaspoole nn Riigikogu enese kui valitsuse 
võimupiirkonnast. 

Uuskolonisaisiooni kõige olulisemad relvad on raha (laenud ja investeeringud) ning kohaliku 
panganduse kontrollimine. Mõistmaks selle meetme kaalu tuleb teada, et uus konkurentsistrateegia 
näeb eite pangalaenude andmisi vaid koloniseerijate kasulikele projektidele Selles osas on õpetlik 
mõttes läbi mängida kaks olukorda Esiteks, kui oleks vaja saada pangalaenu rootsi pangast mil nimeks 
Hansapank Rootsi tooteid edasimüüva firma asutamiseks ja teiseks, kui oleks vaja saada laenu 
tubakatööstuse või tselluloositööstuse taastamiseks Eestis. Mäng mängitud, pilt selge.. 


maa, sest eestlaste olematu ostuvõime ei suuda ülesostmist takistada. 
Väikerahvas, kes on kaotanud oma rahvusliku rikkuse, on sellega 
kaotanud ka kodumaa. Erinevalt sõjalisest okupatsioonist, mis alati kord 
lõpeb, majandusokupatsiooni kaudu kaotatud kodumaad pole võimalik 
tagasi saada. Kõik see ongi territooriumi ülevõtmine. 8 20. Alles peale 
seda kui Riigikogus saavad ülekaalu iseseisvusmeelsed jõud, on võimalik 
tuua riigi majandus välja allakäigu keerdest. Selleks tuleb kvalitatiivse 
miinimumina: 


* võtta aluseks kaubandusprotektsionismi puudumine nii impordi kui 
ekspordi osas, st et Eesti peab rakendama pariteetse väliskaubandus- 
poliitika; 

* muuta Välisinvesteeringute poliitikat nii, et poleks võimalikud välis- 
investeeringud, mille eesmärgiks on meie siseturu ja ressursi 
vallutamine; 

* lubada välisinvesteeringuid (võimalikult võrdselt) kõikidest geo- 
poliitilistest ruumidest; 

* tagada rahvuslikule ettevõtlusele paremad tingimused või siis 
vähemalt võrdsed tingimused võrreldes mitteresidentide 
majandustegevusega - Eestis, seda nii seadusandluse kui ka 
ettevõtluskliima - osas, = rakendada rahvusprogrammide - keskne 
majanduspoliitika; 

* iga rahvusprogrammi puhul tuleb otsida võimalust ja kaaluda ots- 
tarbekust võtta programmi vundamendiks rahvusvaheline(sed) ühis- 
projektid); 

* funktsionaalselt restruktureerida majandusministeerium põhimõttel: 
väliskaubandus-ja rahvuslike programmide ministeerium. 

8 21. Rahvusprogrammide keskne majanduspoliitika tähendab seda, et 
rõhuasetus on tehtud (eksport)tootmisele milles iga rahvusprogrammi 
sisendi moodustab üks rahvusliku rikkuse komponent (või ka mitu 
üheaegselt), näiteks mets, põld, põlevkivi, geograafiline asend (lda- 
Lääne transiidi aspektist kui meie rahvusliku rikkuse üks komponent), 
jne. Välisinvesteeringute poliitika georuumide tasakaalustatuse printsiip 
tagab sellise koosluse juures majandusliku uusautarkia, st et tootmise 
edukat algust ja kulgu ei saa keegi uuskolonistlikel kaalutlustel häirida. 
Rõhuasetus tootmisele on tehtud lihtsal (tegelikult imperatiivsel) 
põhjusel, sellepärast et iseseisev tootmine annab keskmiselt kolm korda 
suurema lisandväärtuse kui allhangete täitmine, ning 
rahvusprogrammide-keskse majanduspoliitika korral ei sõltu ka kellegi 
suvast väljaspool riiki. Lihtsustatult võib öelda: majanduslik uusautarkia 
on rahvusprogrammide keskne tootmine'* geopoliitiliselt tasakaalustatud 


välisinvesteeringute keskkonnas. 


— Mõiste 'rahvusprogrammide keskne tootmine' ei tähenda kõikide rahvusliku rikkuse komponentide 
kohest käikulaskmist, küll aga tähendab kõikide rahvusprogrammide 1 


8 22. Selleks, et olla majanduslikult võimeline täitma oma rolli geo- 
poliitilise subjektina, tuleb: 

* tagasi osta (aktsiate kontrollpakk) raudtee ja infrastruktuuri osas; 

* allutada väliskapital rahvuslikele ja n.ö maailmariigi missiooni huvi- 
dele, mis aga ei tähenda väliskapitali abistavast rollist loobumist; 


vastupidi, globaaltegijana on tagatud väliskapitali huvi plahvatuslik 
kasv kahjustamata seejuures riiki, rahvast ja rahvuslikku rikkust; 

* teha seadusandluses eelistusi rahvusvaheliste organisatsioonide, 
finantsinstitutsioonide, suurte välisfirmade, jne esinduste rajamisel 
Eestisse; 

* normaliseerida suhted kõikide mittevaenulike riikidega. 

VI Punctum saliens 

Käesoleval doktriinil on täita tähtis ajalooline roll: olla tõendiks selle 
kohta, et mitte kõik ei läinud kaasa riigi ja rahva mahamüümisega, vale, 
arguse ja konjunkturismiga, eesti rahva uusorjastamise salakavala 
plaaniga, et mitte kõikide mõistus ei uinunud. 

Juhul kui Eesti riik ja rahvas hukkuvad käimasoleva uuskoloniseerimise 
ja territooriumi ülevõtmise läbi, siis saab see dokument ka tõendiks selle 
kohta, et Eesti avalikkust hoiatati õigeaegselt, et pakuti õigeaegselt välja 
ka optimaalne lahend, võimaldamaks eesti rahval uue eesmärgistuse 
tekke, sotsiaalse tellimuse tekke. 

Tee uuele taasiseseisvumisele saab alata vaid sellest, et lõpetetakse 
vähimgi toetus erakondadele, mis viivad Eestit Euroopa Liitu, lömitavad 
välisinvestorite ees, seavad nende huvid ettepoole riigi ja rahva 
huvidest; et antakse kogu toetus vaid nendele erakondadele, mis 
asetavad kompromissitult esikohale iseseisvuse, seavad rahvusliku 
majanduse numbriks üks ning panevad välisinvestorid rahvuslike huvide 
teenistusse. Objektiivseid takistusi ei ole. 

Eesti peab tegema koostööd kogu maailmaga ja mitte inkorporeeruma 
Euroopa Liiduga, sest Euroopa Liiduga pole võimalik integreeruda. Eesti 
seisab valiku ees, kas uuesti suurde liitu "vanemate vendadega", või siis 
jääda vabaks inimeseks vabas ja iseseisvas, majanduslikult kiirarenevas 
Eestis kui n.ö Maailma-Šveitsis geopoliitilises maailmariigis. Eesti on 
erand erandite hulgas. Erandlik on ka Eesti missioon - olla rahuriigiks'”. 


Vastu võetud Eesti Iseseisvuspartei juhatuse istungil 12. novembril 2001. a. 


kohest koostamist. Millal, kuidas ja milline komponent käiku lasta, see on juba majandusstrateegia 
küsimus. 

sad Doktriini "Eesti iseseisvus ja majandus - Eesti kui geopoliitiline uus autarkiline ruum" on välja 
töötanud Vello Leito. Käesolev raamlahend on lahti kirjutatud laiemale lugejaskonnale raamatutes: 
"Euroopa Liit tagantvaates”" Vello Leito, Tallinn 2000, ning "Eesti 8. geopoliitika", Vello Leito, Tallinn 
2001. 

Lisa 2 


Lühendatult peatükk: Eesti arengustrateegia aastaks 2000; ptk autor Vello 
Leito; allikas: brošüür "Eesti tee" Tallinn, 1992, 1k 11-16. 


EESTI GLOBAALKONTEKSTIS 

Enne kui selgitada, milline on Eesti tee ja kuidas selleni jõuda, 
tõdegem kainelt kaalutledes, millised on Eesti eelised sisenemisel 
rahvusvahelisse suhtlemisse-konkurentsi; mis see on, mis eristab seda 
väikest maalappi teistest, millised on meie trumbid. Neist tähtsaimad on 
viis: 

* suhteliselt kõrge rahvusliku rikkuse tase (s.o rahva võimekus ja 

töökus); 

* geograafiline asend; 

* Eesti on mereriik kahe jäävaba sadamaga (Paldiski, Tallinn); 

* erakordselt täiuslik infrastruktuur transpordis (NB! peale lõpuni- 
ehitamist rahvusvahelise ühishuvi ja koostöö alusel); 

* ulatuslikud maa-alad meie sugulasrahvastega nii põhjas kui idas. 

Tähtsaim neist on esimene, mis annab aluse väita, et erandlik tee on 
meile jõukohane, selles pole raske veenduda, kui tuletada meelde, 
millises olukorras oli Eesti 1920. aastal. Alustades palju raskemast 
seisust kui praegu, jõudis Eesti 20 aasta jooksul Euroopa arenenud riikide 
hulka, lõi oma riigi, mille majandust ja kultuuri imetleme veel 
tänapäevalgi. Niisiis - meie genofondi poolt ei ole takistusi sellise 
saavutuse kordamiseks. 

Põhjalikku lahtirääkimist vajab infrastruktuur. Seda tuleb teha lähtu- 
valt kolmest olulisest arengutendentsist Euroopas, eriti Balti basseinis: 1 
Euroopas on väljaehitamisel kiirraudteede võrk kui maismaatranspordi 

kõige kiirem, saastevabam ja odavam viis, vähendamaks koormust 
auto- 
ja lennutranspordile. 

2. Euroopa ja Kagu-Aasia vahelises raudteetranspordis on tekkinud 
oluline pingestumine, sest Euroopa ja Kagu-Aasia majandusrühma 
vaheline side on takistatud läbi Venemaa kulgeva raudteetrassi vähese 
läbilaskevõime tõttu. Seepärast kiirraudtee ehitatakse välja Balti bas- 
seinist kuni kiirtrassi alguseni Venemaal. Küsimuseks on: kas pais 
vallandub Leedu, Läti, Soome või Eesti kaudu, millal see vallandub ja 
kelle initsiatiivi alusel? 

3. Mitmed futuroloogilised uurimused Euroopas osutavad, et Euroopa 
arengupiirkond siirdub üle Balti basseini. Piirkond hõlmab Põhjamaid, 
Venemaa kirdeosa, Baltikumi, Poolat, Saksamaad. Lähimatel aasta- 
kümnetel tõusevad investeeringud selles piirkonnas miljarditesse dol- 
laritesse. 


Meile sisaldub öeldus lihtne sõnum, et tulevikule ei ole võimalik 
vastu minna negativistliku hoiakuga, Eesti arengukava peab olema 
rahvusvaheliste ootustega kooskõlas, globaalne. Suurt rõhku tuleb 
asetada rahvusvahelistele ühisprojektidele, kus meie "rahaks" oleks 
põhiliselt nõusolek koostööks ja tegelik koostöö. 

Rahvusvahelise rikkuse (veidi vananenud) paradigma kõlab: töökus, 
kapital, maavarad. Eesti tähtsaim "maavara" on transpordi infrastruktuur 
kui objektne, maaga seotud rikkus. Selle mõtte lahtirääkimine on kõige 
hõlpsam nelja konstruktsiooni abil. 


ESIMENE KONSTRUKTSIOON 

Alustagem vastamisest retoorilisele küsimusele: miks nii vähe 
teadvustame, et Eesti on potentsiaali poolest tähtis mereriik, või mis 
tegelikult teeb - mereriigist . mereriigi, / merelinnast - merelinna, 
meresadamast meresadama? Ainult tema sidestuse aste 
maismaatranspordiga! Tänapäeval ei piisa siduvaks 
maismaatranspordiks maanteetranspordist, areng planeedil on läinud 
selles suunas, et jätkub autovedude mahulise osatähtsuse vähenemine 
raudteetranspordi kasuks; viimase arenguna Euroopas aga kiirraudteede 
kasuks. Eesti on küll praegugi mereriik, kuid võib eksimatult väita, et 
tõeliseks mereriigiks teeks Eesti siiski Tallinnast Petseri kaudu 
Jaroslavlini - kulgeva - raudtee - ümberehitamine - kahesuunaliseks 
kiirelektriraudteeks (Pologoje jaamast edasi juba läheb kaherealine 
kiirraudtee kuni Vaikse ookeani rannikuni), ning Pärnust üherealise 
kiirelektriraudtee väljasehitamine Mõisaküla ja Valga kaudu Tallinn- 
Petseri liinini. Nimetagem seda transkontmentaalseks kiirraudteetrassiks 
Tallinn/Pärnu-Jaroslavl-Jekaterinburg-Vaikse ookeani rannik. Olgu 
märgitud, et see oleks ainuke kiirtrass Baltikumi basseinist. Praegu 
tegutsevad transkontinentaalsed trassid (Riiast ja Klaipedas!) on 
lootusetult amortiseerunud, üle koormatud, rongide keskmise kiirusega, 
mis sobiks möödunud sajandisse. 

Tõelist mereriiki on aga võimalik teha veelgi tõelisemaks. Balti mere 
kaldal on kolm jäävaba sadamat: Tallinn, Klaipeda, Paldiski. Neist 
halvim on Tallinn, parim Paldiski! Järgmise sajandi mereriigile sobiks 
vaid selline asjade käik, et rahvusvaheliste koostööprojektide alusel 
tuleks - Paldiski linnast = ehitada = kaasaegne linn, = võimas 
merekaubandussadam-ärikeskus, mis võtaks enda kanda suurema osa 
mahulistest transiit-veostest: puit kivisüsi, kütus jne. Tallinna sadama 
kaubakäivet oleks võimalik selle arvel vähendada, arvestades sadama 
ebasoodsamat asendit. 

Tõepoolest: mereriigist teeb mereriigi raudteetransport, vähemal 
määral autotransport. Kuid rahvusvahelise hinnangu - täiuslik - saab 
anda vaid sellisele infrastruktuursele kompleksile, mis sobival viisil 
seob veel 


neljandagi transpordiliigi - õhutranspordi. Lausa hämmastav, sobiv 
lennuväli on juba olemas, vaid kolm kilomeetrit raudteest Tallinn- 
Paldiski ja vaid viisteist kilomeetrit Paldiskist, nimelt Ämari lennuväli. 

Kuid esimest konstruktsiooni on võimalik veelgi paremaks teha, 
funktsionaalselt laiendada. Tallinna vanalinn on keskaegne, hästi 
säilinud turismi vaatamisväärsus, millel vaid vähe võrdseid Euroopas. 
Tallinna külastas nõukogude võimu ajal rohkem turiste kui ühtegi teist 
NLiidu linna, välja arvatud muidugi Leningrad ja Moskva. On igati 
loogiline, et tulevikus saab Tallinn ka turismi ja maanteevedude 
transiitmagisiraali Via Baltica alguspunktiks. 

Kõiki kirjeldatud elemente koos ja koosmõjus vaadeldes võib anda 
Tallinnale (koos Paldiskiga) sellise lühiiseloomustuse, mis peab paika 5 
10 aasta pärast, juhul kui seda nii soovime ja realiseerime: kontinentide- 
vahelise transpordi tähtsaima transiitkanali Balti meri - Aasia mandri 
alguspunkt, rahvusvaheline poliitika- ja kultuurialaste kohtumiste paik, 
rahvusvaheline ärikeskus firmade esinduste linn, turismilinn. 


TEINE KONSTRUKTSIOON 

Saksamaal kavandatakse kuuerealise rahvusvahelise automagistraali 
rajamist Saksamaalt läbi Poola, Balti riikide, Sankt-Peterburini. 
Saksamaa ulatuses plaanitakse selle valmimist 1996. aastal, täies 
ulatuses sajandi lõpuks. Magistraal lõikuks transkontinentaalse trassiga 
Tartu lähedal. Tekib järjekordne võimas infrastruktuurile sõlmpunkt - 
transeuroopa autotransport, transkontinentaalne raudteetransport ja 
õhutransport. Viimase puhul on silmas peetud Tartu sõjaväelennuvälja 
rakendusvõimalust, mis Euroopa mõõdupuu järgi võimsa lennuväljana 
oleks kasutatav esialgu osaliselt nn Baltic Airport'i funktsioonides. 

Ka seda konstruktsiooni on võimalik funktsionaalselt laiendada. 
Tartu ülikool on Euroopa vanimaid ja kõrge teadustasemega. Koos 
praegu olemasolevate ja juurde loodavate teadusasutustega võime 
kujundada Tartust teadlikult ja süsteemselt rahvusvahelise teaduse 
koostööketi ühe lüli tähtsas infrastruktuurses sõlmpunktis Euroopa ja 
Aasia vahel. Tõsised teadustulemused fundamentaaluuringutes ei ole 
võimalikud ilma rahvusvahelise koostööta; taoline lahend annaks 
vundamendi rahvusliku teaduse, fundamentaalteaduse uuestisünniks 
Eestis, Tartu linnaga liidrirollis. 


KOLMAS KONSTRUKTSIOON 

Seni on püütud viia Pärnu linna arvestatavalt kaalukana Eesti 
kaardile; kuid hõlpsam sellest on viia Pärnu linn hoopis maailmakardile. 
Selleks piisab vähesest: 


* Mõisaküla tuleb siis ühendada raudtee abil Valgaga, kogu trass muuta 
üherealiseks elektrikiirraudteeks kuni lõikumiseni kiirtrassiga Tallinn 
-Aasia kontinent; 

* Pärnu raudsild tuleb taastada ülestõstetavana; 

* ülalpool silda rajada merejahtide kai, mis sisuliselt tähendaks 
kilomeetrite pikkuselt merejahtidele boksikohti, taoliste järele 
valitseb suur nõudlus kogu Balti basseinis; 

* enne uut silda rajada kai konteinerveo laevadele. 

Kuna Pärnu on juba merekuurort ja saab Via Baltica linnaks, ning kui 
sellele lisandub kirjeldatud infrastruktuur, siis saamegi terviku, mis 
hõlpsasti pääseb maailmakaardile kui rahvusvaheline ärikeskus, 
ladustus-keskus konteinervedudele, kontinentidevahelise 
transpordisoone alguspunkt, ärimeeste kõrgluksuslik kohtumis- ja 
suvituspaik oma merejahiga sadamas või eralennukiga praegusel Pärnu 
sõjaväelennuväljal. 


NELJAS KONSTRUKTSIOON 

Mida ütlevad nimed Panama, Suess, Gibraltar? Need on kontinentide 
ühendus-eralduspiirkonnad; neid on kolm ja kõik nad on 
globaalpoliitikas võtmepositsioonil. Nüüd tähelepanu! Euroopa ja Aasia 
vaheline põkku-mispiirkond pole mitte Uuralis, ka lähitulevikus mitte. 
De facto mõningal määral, potentsiaali poolest täiel määral, on selleks 
Baltikum. Seega on kontinentidevahelise põkkumispiirkondade täielik 
nimekiri: Panama, Suess, Gibraltar. Baltikum. Eesti (Baltikumi) 
arengustsenaarium globaal-perspektiivist vaadatuna on sellega sisuliselt 
valmis: meie teeks nii poliitiliselt kui majanduslikult on kontinentide 
põkkumispiirkondade rolli teadlik omaksvõtt, funktsioonide täitmine 
rahvusvaheliste -lepete-lepin-gute alusel, = sealjuures osapooltele 
Baltikum-Euroopa-Aasia vastastikku kasulikult, huvide tasakaalustatuse 
põhimõtet järgides. 

Täiesti uut kvaliteeti rahvusvahelises lävimises tähendaks vahen- 
damine teljel: üleindustrialiseeritud Vana Maailm - uut tulemist 
hoogsalt ette valmistav, iidse vaimukultuuriga Aasia. Mitte niivõrd 
majanduse, informatsiooni, kultuuri jne osas, kuivõrd = eetika, 
planeedisäästliku maailmavaate, tarbimiskultusele vastanduva inimese 
sisemise rahu ja rikkuse prioriteedile rajatud väärtushinnangute vallas. 
Samuti on selge, et Eesti kui rahvusriigi seisukohalt oleks uueks 
kvaliteediks ka konkurentsitu võimalus transformeerida Baltikumi kui 
Telje keskpunkti poliitilist potentsiaali majanduslikuks. 

Rahvusvahelises ja globaalses lävimises lideeriks Tallinn poliitika ja 
majanduse osas, Tartu teaduse ja kultuuri vallas ning Pämu 
rahvusvahelise ärikeskuse ja kuurordi rollis. Kõik need kokku aga 
kujundaksid ühtse 


terviku, nn Põhjamaade Genfi, nii oma funktsioonide kui ka rahvus- 


vahelise maine poolest. 
kkodkod 


Sellega lisa lõppes - lühike lõiguke Eesti teest. Niisuguseks oleks 
see tee ka tegelikkuses kujunenud, kui Lesti oleks tõepoolest vabanenud 
ja mitte lihtsalt ümber kanditud: kui poleks käivitatud Venemaa 
totaalset uusvallutamist 21. sajandi Napoleon-Hitleri, Novus Ordo 
Seclorum'i poolt. Raha uusliberalistliku kapitalismi kaudu. Kahju, et 
seda suutsid tookord läbi näha vaid üksikud inimesed; käesoleva 
raamatu autor ei kuulunud nende väheste hulka. Isegi nüüd. üheksa 
aastal hiljem, ei suuda veel kõik inimesed olukorda mõista. Kahju. 

1996. aastal alustas teoreetilist uuringut Eesti majanduse, välis- 
poliitika, = suurriikide = salapoliitika ja geopoliitika valdkonnas, 
eesmärgiga luua uus ja kõikehõlmav Eesti arengustsenaarium 
koodnimetuse all Eesti iseseisvusdoktriin. Seni on ilmunud selles 
kontekstis raamatud 'Euroopa Liit tagantvaates" ning "Eesti 8 
geopoliitika" / Kokku on raamatud ilmunud - viies — trükis. 
Ettevalmistamisel on iseseisvusdoktriini kolmas ja viimane osa, mis 
käsitleb Eesti majandust. 


